ai4bharat/Pralekha huggingface dataset:
کانکنی کی وزارت
جیولوجیکل سروے ٹریننگ انسٹی ٹیوٹ آف انڈیا ، حیدرآباد کو صلاحیت سازی کمیشن نے ’’ اتی اُتّم‘‘ کے طور پر ،منظوری دی
کانکنی کی وزارت کے انتظامی کنٹرول کے تحت جیولوجیکل سروے ٹریننگ انسٹی ٹیوٹ آف انڈیا  کو اس کے ذریعہ فراہم کی جانے والی بہترین خدمات اور ارضیاتی سائنس کی تربیت کے شعبہ میں اعلیٰ معیار کو برقرار رکھنے کے لیے نیشنل ایکریڈیٹیشن بورڈ فار ایجوکیشن اینڈ ٹریننگ  کے ذریعہ منظوری فراہم کی گئی ہے۔ اس کی تشخیص ادارے کے ذریعہ مختلف سطحوں پر اپنائے گئے کام کاج کے سبھی معیاری طور طریقوں کے معائنہ کی بنیاد پر کی گئی تھی ۔ صلاحیت سازی کمیشن ، این اے بی ای ٹی اور کوالٹی کنٹرول آف انڈیا کی ٹیم نے کام کی جگہ پر ہی اس کی تشخیص کی اوراتی اُتم کی گریڈنگ کے ساتھ ایکریڈیشن سرٹیفکیٹ فراہم کیا۔
جی ایس آئی ٹی آئی، کا ہیڈکوارٹر حیدرآباد میں ہے، جسےسال 1976 میں قائم کیا گیا تھا۔ اس کے چھ علاقائی ٹریننگ ڈویژن  جو حیدرآباد، ناگپور، جے پور، لکھنؤ، کولکتہ اور شیلانگ میں واقع ہیں۔ اس کے علاوہ چتردرگ، رائے پور ، زاور  اور کُجو  میں بھی چار علاقائی تربیتی مراکز  قائم کیے گئے ہیں۔ یہ مراکز جیولوجی کے مختلف مضامین میں ارضیاتی سائنس کے پیشہ ور وں، اساتذہ، محققین اور طلباء کو مختلف طرح کی تربیت فراہم کرنے کے لیے کانکنی کی وزارت کے تحت ایک قومی تربیتی سہولت ہے، جومرکزی اور ریاستی سطح کے محکموں ، پبلک سیکٹر کے اداروں  ، قومی تعلیمی اداروں  کالجوں سمیت کئی فریقوں کو تربیت اور صلاحیت سازی کی سہولیات فراہم کرتی ہے۔ یہ ادارہ ہندوستانی خلائی تحقیقی تنظیم  کی حمایت یافتہ این این آر ایم ایس پروگرام کے تحت ریموٹ سینسنگ پر باقاعدگی سےکورسز کا اہتمام کرتا ہے۔ یہ بین الاقوامی شہرت یافتہ ادارہ ہے اور وزارت خارجہ کے زیر اہتمام آئی ٹی ای سی پروگرام کے تحت ترقی پذیر ممالک کے شرکاء کو تربیت فراہم کرتا ہے۔ انسٹی ٹیوٹ کے ذریعے 75 ممالک کے پیشہ ور افراد کو پہلے ہی تربیت دی جا چکی ہے۔
جی ایس آئی ٹی آئی حیدرآباد میں اپنے مرکز اور ملک بھر میں قائم آر ٹی ڈی اور ایف ٹی سی کے ذریعے فیلڈ سے متعلق مخصوص ٹریننگ پروگرام پیش کرتاہے۔ ہمالیہ سمیت مختلف خطوں کی نقشہ سازی کی تکنیک، معدنی زون ،کو نشانزد کرنے کے لئے تلاش کے طریقے کار ، فوٹو جیولوجی و ریموٹ سینسنگ، جیوگرافک انفارمیشن سسٹم، پیٹرولوجی، جیو کرونولوجی، جیو فزکس ، کیمسٹری میں تجزیاتی طریقے،ماحولیاتی اور شہری ارضیاتی اور قدرتی خطرات میں کمی اور ریموٹ سینسنگ اور جغرافیائی سرگرمیوں میں ڈومین کی صلاحیتوں کو بہتر بنانے کے لیے تربیتی کورس کی پیشکش کی جاتی ہے۔ یہ انسٹی ٹیوٹ ملازمین کی عملی قابلیت کو اپ گریڈ کرنے کے لیے کورسز کا انعقاد کرتا ہے۔ یہ ان موضوعات کو شامل کرنے پر بھی توجہ مرکوز کرتا ہے جو افسران میں طرزعمل کی صلاحیتوں کو بروئے کار لاتے ہیں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 119.38کروڑٹیکے لگائے جاچکے ہیں جو کہ ایک بڑی حصولیابی ہے۔
شفایابیوں کی شرح سردست 98.33 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 10,264 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,39,67,962ہوگئی ہے۔
گزشتہ 24 گھنٹوں کے دوران 9,119 مریض شفایاب ہوئے ہیں۔
سردست بھارت میں زیر علاج مریضوں کی تعداد 1,09,940 ہے۔جو 539دنوں میں سب کم ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.32فیصد ہے،جو مارچ 2020 کےبعد سے سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.79)فصد ) ہے، جو کہ گزشتہ 52 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 62 دنوں سے 2 فیصد سے بھی کم درج ہورہی ہے۔
اب تک کل 63.59کروڑ ٹیسٹ کئے جاچکے ہیں۔
وزارت دفاع
انڈمان کے سمندر میں مشترکہ فوجی مشق
مشترکہ فوجی آپریشن کی تیاری کو مزید طاقت بخشنے کی غرض سے ہندوستانی مسلح افواج نے انڈمان کے سمندر اور خلیج بنگال میں ‘اے ایم پی ایچ ای ایکس-21’ کے ساتھ وسیع پیمانے پر کوچ کے نام سے مشترکہ فوجی مشق کی۔یہ مشق انڈمان اور نکوبار کمانڈ کی دیکھ ریکھ میں ہوئی جس میں ایسٹرن نیول کمانڈ  اور آرمی ساؤدرن کمانڈ  کے اشتراک سے بری فوج، بحری ، ہوائی فوج اور ساحلی گارڈ کے تمام اثاثوں کا استعمال شامل تھا۔اس مشق میں اے این سی کے تمام فوجوں کی تعیناتی و شمولیت تھی۔اس کے ساتھ ساتھ فوج کے ساؤدرن کمانڈ کے ایمفیبیس بریگیڈکے ساتھ ساحلی افواج ، بحری فوج کی ایسٹرن فلیٹ اور ساحلی کمانڈواس مشق میں شامل تھے۔ علاوہ ازیں انڈین ائیرفورس کے جیگوارمیریٹائم اسٹرائیک اور ٹرانسپورٹ ائیرکرافٹ اور کوسٹ گارڈ کے تمام شعبوں کے لوگوں نے اس مشق میں حصہ لیا۔
جیگوار ائیرکرافٹ، پیراکمانڈو اور میرین کمانڈوز نے کارنکوبار کے مقام پر کمبیٹ فری فال کا مظاہرہ کرکے مشق کی، جس کا مقصد بحرہند خطے  کے دلچسپی والے علاقوں میں فوجی اور بحری افواج کی صلاحیت کا مظاہرہ کرنا تھا۔ایمفیبیس لینڈنگ آپریشن سے قبل بری ، بحری اور ہوائی افواج کو بحری اور بری راستوں سے تمام ایجنسیوں کے اشتراک سے وہاں لے جایا گیا۔
میدان جنگ کا نقشہ پیش کرنے کی غرض سے پورے انڈمان کے سمندر میں ایم اے آر سی او ایس کو ان کے تمام کمبیٹ لوڈز اور ایئرڈراپ ایبل ریجیڈ ہل انفلیٹ ایبل بوٹسکو وہاں اتارا گیا۔اس کے ساتھ ہی ساحلی کمانڈوز کو تیزی اور پورے جذبے کے ساتھ ان کے نشانے تک پہنچانے کا اہل بنایا گیا۔ایم آئی-17وی5فوجی ہیلی کاپٹروں نے سمندر اور زمین پر اپنے منتخبہ دشمن کے اثاثوں کو نشانہ بنایا۔ اس فوجی مشق میں ساؤدرن کمانڈ کے آئی این ایس جلشوا، ایراوٹ،گلدار ائر ایل سی یو ایم کے-4 کلاس والے بحری جہاز بھی شامل تھے۔ان جہازوں پر ٹینکس، ٹروپ کیرئیروہیکل اور دوسرے بڑے اسلحوں کے ساتھ 600 فوجیوں کو وہاں لے جایا گیا۔لاجسٹک ٹیم نے اس مشق میں اپنے آپریشن کی صورت حال اور مقابلہ جاتی مشن میں لائی گئی بڑی تبدیلی والی صلاحیت کا مظاہرہ کیا۔جس علاقے میں یہ مشق ہوئی وہ ہندوستان کے نقطہ نظر سے بہت اہم ہے۔
اس مشق میں خلاء، زمین اور سمندر پر مبنی اثاثوں اور ان کے تجزیے پر مبنی خفیہ اطلاعات کی فراہمی بھی شامل کی گئی تھیں تاکہ مستقبل قریب میں کسی جنگ کی صورت حال میں تیزی سے فیصلہ لینے کے لیے پوری شفافیت کے ساتھ اس طرح کی اطلاعات کا آپس میں تبادلہ کیا جاسکے۔ انڈومان کے سمندر اور خلیج بنگال میں ہونے والی یہ مشترکہ فوجی مشق ہر لحاظ سے خواہ وہ حملہ آور ہونے کی کیفیت ہو یا دفاع کی، دونوں صورتوں میں انتہائی اہمیت کی حامل ہے۔
انڈومان اور نکوبار کمانڈ کے کمانڈر ان چیف نے ساؤدرن گروپ کے جزیرے پر ہونے والی اس مشق کی جگہ کا دورہ کیا تاکہ وہ تمام کمانڈوں کی اعلی سطحی آپریشنل تیاریوں کی مشق کا مشاہدہ خود کرسکیں۔
کامرس اور صنعت کی وزارتہ
پی ایم گتی شکتی کے اصولوں کے زیادہ سے زیادہ استعمال کے لیے سماجی شعبے کے بنیادی ڈھانچے سے متعلق اعداد و شمار کی میپنگ کی جا رہی ہے
صحت، تعلیم، ثقافت، سیاحت، گرام پنچایتوں، میونسپل کارپوریشن، سوشل ویلفیئر ہاؤسنگ وغیرہ سے متعلق اہم اثاثوں کے اعداد و شمار کی میپنگ کی جا رہی ہے اور جسمانی اور سماجی انفراسٹرکچر دونوں کی منصوبہ بندی میں پی ایم گتی شکتی کے اصولوں کے زیادہ سے زیادہ استعمال کے لیے اعداد و شمار کی توثیق کی جا رہی ہے۔ نئی دہلی کے وانجیہ بھون میں اسپیشل سکریٹری  ،ڈی پی آئی آئی ٹی کی زیر صدارت سماجی شعبے کی وزارتوں/محکموں کی آن بورڈنگ پر جائزہ میٹنگ کے دوران یہ اطلاع دی گئی۔
میٹنگ میں ہاؤسنگ اور شہری امور کی وزارت، اسکولی تعلیم اور خواندگی کا محکمہ، محکمہ اعلیٰ تعلیم، قبائلی امور کی وزارت، پنچایتی راج کی وزارت، صحت و خاندانی بہبود کی وزارت، خواتین اور بچوں کی ترقی کی وزارت، محکمہ تعلیم، کھیل، وزارت دیہی ترقی، وزارت ثقافت، محکمہ ڈاک اور بھاسکراچاریہ نیشنل انسٹی ٹیوٹ آف اسپیس ایپلی کیشنز اور جیو انفارمیٹکس –بی آئی ایس اے جی –این نے شرکت کی۔ جن 12 وزارتوں/محکموں کو شامل کیا گیا ہے ، وہ این ایم پی پلیٹ فارم پر ڈیٹا کے انضمام کے اعلی درجے کے مراحل میں ہیں جس میں اسکول، اسپتال، اور آنگن واڑی مراکز وغیرہ جیسے اہم سطحیں شامل ہیں ۔
بھاسکراچاریہ نیشنل انسٹی ٹیوٹ آف اسپیس ایپلی کیشنز اور جیو انفارمیٹکس –بی آئی ایس اے جی –این نے سماجی شعبے کی وزارتوں/محکموں کے ذریعہ این ایم پی کو اپنانے کے فوائد کے ساتھ ساتھ فیصلہ سازی اور منصوبہ بندی کے آلات ، ماڈل ا سکولوں سے مربوط اور ڈیزاسٹر مینجمنٹ پلاننگ جیسےامور کا استعمال کرنے کے بارے میں ایک پریزنٹیشن دی۔
وزارتوں/محکموں نے پی ایم گتی شکتی کو اپنانے کی پیش رفت، این ایم پی پلیٹ فارم پر جمع کیےجانے والے ڈیٹا اور انضمام کے عمل کے دوران وزارتوں/محکموں کو درپیش چیلنجوں کو پیش کیا۔
پریزنٹیشن کے بعد شرکاء کے ساتھ تبادلہ خیال کیا گیا، دلچسپ اور سماجی و اقتصادی طور پر مفید خیالات کا تبادلہ کیا گیا ، مثال کے طور پر، آنگن واڑی مراکز تک رسائی کے حوالے سے نقشہ سازی، صنعت کے ساتھ روابط کو فروغ دینے کے لیے ایک نئے تکنیکی ادارے کے قیام کے محل وقوع کا جائزہ، اسکولوں اور کسی بھی رابطے کے مسائل کی نشاندہی وغیرہ کرنا شامل ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
203
(Visitor Counter : 78
امور داخلہ کی وزارت
جموں و کشمیر میں شہریوں کی موت
نئی دہلی،24 مارچ،2021 /جموں وکشمیر میں دفعہ 370 ختم کیے جانے کے بعد سے نظم و نسق کے واقعات میں کسی شہری کی موت نہیں ہوئی ہے۔ تاہم، سرحد پار کی حمایت سے برپا کیے جانے والے دہشت گردانہ تشدد کی وجہ سے دہشت گردوں نے حفاظتی دستوں پر دباؤ ڈالنے کے لیے جان بوجھ کر شہریوں کو نشانہ بنایا۔ دہشت گردوں کی ان کوششوں کے باوجود دہشت گردانہ تشدد اور آمنے سامنے کی فائرنگ میں شہریوں کی اموات میں دفعہ 370 کے خاتمے کے بعد کافی کمی آئی ہے۔ جموں و کشمیر میں 2019، 2020، اور 2021 میں اس طرح کی شہری اموات کی تفصیلات مندرجہ ذیل ہیں:
|
|
شہریوں کی اموات
|
|
2019
|
|
2020
|
|
2021 
|
|
آمنے سامنے کی فائرنگ
|
|
18
|
|
22
|
|
0 
|
|
دہشت گردانہ تشدد
|
|
39
|
|
37
|
|
2
دہشت گردی سے متعلق واقعات میں مارے گئے شہریوں کے لواحقین کو جن میں مسلح فوجوں اور دہشت گردوں کے درمیان آمنے سامنے کی فائرنگ کے واقعات بھی شامل ہیں ایک لاکھ روپے کی امدادی رقم دی جاتی ہے۔ مزید یہ کہ مارے گئے شہریوں کے کنبے کے ارکان کو یہ متبادل حاصل ہے کہ وہ سرکاری ملازمت لے لیں یا سرکاری ملازمت کے بجائے نقد معاوضے کے طور پر چار لاکھ روپے لے لیں۔
اس طرح کے واقعات میں زخمی ہونے والوں کو مندرجہ ذیل پیمانے پر امدادی رقم دی جاتی ہے :
- مستقل طو ر پر معذور ہو جانے پر 0.75 لاکھ روپے
- شدید زخمی ہو جانے پر 0.05 لاکھ روپے
- زخمی ہو جانے پر 0.01 لاکھ روپے 
- معمولی طور سے زخمی ہونے پر 500 روپے
داخلی امور کے وزیر مملکت جناب جی کشن ریڈی نے راجیہ سبھا میں آج ایک سوال کے تحریر جواب میں یہ جانکاری دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3018
(Visitor Counter : 118
مواصلات اور اطلاعاتی ٹیکنالوجی کی وزارت
ٹیلی کمیونیکیشن انجینئرنگ سینٹر  نے ‘‘کوڈ آف پریکٹس فار سیکورنگ کنزیومر انٹرنیٹ آف تھنگس ’’ جاری کی
یہ رہنما خطوط صارفین کے آئی اوٹی آلات اور ایکو سسٹم کو محفوظ بنانے کے ساتھ ساتھ اس سے متعلق کمزوریوں کے بندوبست میں مد د کریں گے
کمیونی کیشن کی وزارت کے ٹیلی مواصلات محکمہ کے تحت ٹیلی کمیونیکیشن انجینئرنگ سینٹر  نے کنزیومر انٹرنیٹ آف تھنگس  آلات کو محفوظ بنانے کے مقصد سے عالمی معیارات اوربہترین روایات کے مطابق ایک بنیادی ضرورت کے طور پر ‘کوڈ آف پریکٹس فار سیکورنگ کنزیومر انٹرنیٹ آف تھنگس، ’ نام کی ایک رپورٹ جاری کی ہے۔ یہ رہنما خطوط صارف آئی او ٹی آلا ت اورایکو سسٹم کو محفوظ بنانے کے ساتھ ساتھ اس سے متعلق کمزوریوں کے بندوبست میں مدد کریں گے۔ یہ رپورٹ آئی او ٹی آلات کے مینوفیکچررز، خدمات فراہم کرنے والوں/ سسٹم انٹیگریٹرس اور ایپلیکیشن ڈیولپرس وغیرہ کے استعمال کے لئےہے۔
انٹرنیٹ آف تھنگس  دنیا بھر میں کافی تیزی سے ابھرتی ہوئی تکنیکوں میں سے ایک ہے، جوکہ سماج، صنعت اور صارفین کے لئے وسیع تر فائدے مند مواقع فراہم کرتی ہے۔ اس تکنیک کا استعمال کنکٹیڈ آلات کی مدد سے بجلی، موٹر گاڑی، سیکورٹی اور نگرانی دوردراز صحت بندوبست، زراعت، اسمارٹ ہوم اور اسمارٹ سٹی وغیرہ جیسے مختلف شعبوں میں اسمارٹ بنیادی ڈھانچے کی تعمیر میں کیا جارہا ہے ۔ سینسر، کمیونیکیشن ٹکنالوجی ، اے آئی/ ایم ایل، کلاؤڈ/ ایج کمپیوٹنگ وغیرہ جیسی مختلف ٹکنالوجیزمیں حالیہ پیش رفت سے آئی او ٹی کو فائدہ ہواہے۔
اندازوں کے مطابق سال 2026 تک عالمی سطح پر 26.4ارب آئی او ٹی آلات استعمال میں لائے جاسکتے ہیں، اس میں سے تقریبا20 فیصد آلات سیلولر ٹکنالوجیز پر مبنی ہوں گے۔ کنزیومر اور انٹرپرائز آئی او ٹی آلات کا تناسب 45 فیصد : 55 فیصد کا ہوسکتا ہے۔
ٹیلی مواصلات کے محکمہ  کے ذریعہ جاری قومی ڈیجیٹل کمیونی کیشن پالیسی  2018 کے مطابق سال 2022 تک 5 ارب کنکٹیڈ آلات کے لئے ایک ایکو سسٹم بنایا جانا ہے۔ اسلئے امید کی جاتی ہے کہ سال 2022 تک بھارت میں 5ارب کا تقریبا 60 فیصد یعنی 3 ارب کنکٹیڈ آلات موجود ہوسکتے ہیں۔
آئی اوٹی ا ٓلات کے پہلے سے اندازہ لگائے گئے اضافے کو دیکھتے ہوئے یہ یقینی بنانا ضروری ہے کہ آئی او ٹی سے جڑے آخری پوائنٹ سیفٹی اور سیکورٹی سے متعلق معیارات اور رہنما خطوط پرعمل کریں تاکہ صارفین اور ان آئی او ٹی آلات کو جوڑنےوالے نیٹ ورک کا تحفظ کیا جاسکے ۔ روز مرہ کی زندگی میں استعمال کئےجارہے آلات / نیٹ ورک کی ہیکنگ سے کمپنیوں ، اداروں، ملکوں اوران سب سے بھی اوپر عام لوگوں کو نقصان ہوگا۔اس لئے آئی او ٹی ایکو سسٹم کو اینڈ ٹو اینڈیعنی آلات سے لے کر ایپلیکیشن تک محفوظ بنانا انتہائی اہم ہوگا۔
ٹیلی مواصلات کے محکمہ کے تحت ٹیلی کمیونی کیشن انجینئرنگ سینٹر  مختلف فریقوں کے ساتھ شراکت داری کرتے ہوئے آئی او ٹی کے شعبے میں کام کررہاہے اور اس نے 16تکنیکی رپورٹیں جاری کی ہیں۔ .
۔ ۔ ۔ ۔ ۔ ۔ ۔ ۔ ۔
(ش ح۔ف ا۔ ف ر (
U-154
(Visitor Counter : 133
وزیراعظم کا دفتر
وزیر اعظم نے بھارت کے قومی کوانٹم مشن کے موضوع پر مرکزی وزیر ڈاکٹر جتیندر سنگھ کے ذریعہ تحریر کردہ مضمون ساجھا کیا
وزیر اعظم جناب نریندر مودی نے بھارت کے قومی کوانٹم مشن کے موضوع پر مرکزی وزیر ڈاکٹر جتیندر سنگھ کے ذریعہ تحریر کردہ ایک مضمون ساجھا کیا ہے۔
وزیر اعظم کے دفتر نے ٹوئیٹ کیا:
’’مرکزی وزیر ڈاکٹر جتیندر سنگھ نے تفصیل سے بتایا ہے کہ کیسے قومی کوانٹم مشن کے ساتھ، بھارت نے عالمی کوانٹم تکنالوجی کے نقشے پر اپنی موجودگی درج کرائی ہے۔۔۔ ضرور پڑھیں!‘‘
وزارت خزانہ
انکم ٹیکس محکمے کی تملناڈو میں تلاشی کی کارروائی
نئی دہلی:17دسمبر، 2020:انکم ٹیکس محکمے نے 14دسمبر 2020 کو، تملناڈو کے چنئی اور ایروڈ میں واقع 15 احاطوں میں ایک گروپ کے معاملے میں تلاشی کی کارروائی انجام دی۔ محکمہ انکم ٹیکس نے جس گروپ پر کارروائی کی ہے وہ سرکاری کاموں کو کرنے والا اہم سول کنٹریکٹر ہے جو بنیادی طور پر سمندر کے کنارے واقع سمندری لہروں کو روکنے کیلئے بنائے جانے والے بریک کی تعمیر کاکام کرتا ہے۔ اس کے علاوہ یہ گروپ بس ٹرانسپورٹ، میریج ہال اور کھانے مسالحوں کا بھی کاروبار کرتا ہے۔
تلاشی مہم کے دوران قریب 21 کروڑ روپئے کی نقدی پائی گئی جس کا کوئی حساب وکتاب نہیں ملا۔ جانچ میں یہ بھی پایا گیا کہ گروپ کنٹریکٹ کے لئے ہونے والی خرید میں قیمتوں کوبڑھا چڑھا کر دکھاتا ہے۔ یہ بڑھی ہوئی ادائیگی سپلائروں اور سب کنٹریکٹرس کے ذریعے نقدی کے طور پر واپس لے لیا جاتا ہے۔ اس طرح گروپ نے تقریباً 700 کروڑ روپئے کی بے حساب آمدنی حاصل کی جسے ریئل اسٹیٹ کاروبار اور دوسرے کاروبار کی توسیع میں لگایا ہے۔ علاوہ ازیں گروپ نے 150 کروڑ روپئے کی غیراعلانیہ آمدنی کو بھی تسلیم کیا ہے۔
کُل ملاکر اس تلاشی مہم میں 700 کروڑ روپئے کی بے حساب آمدنی کا پتہ چلا ہے اور 21 کروڑ روپئے کی بے حساب نقدی ضبط کی گئی ہے۔
اس سلسلے میں آگے کی جانچ جاری ہے۔
م ن۔م ع۔ ع ن
U NO: 8187
(Visitor Counter : 100
وزارت خزانہ
بی پی سی ایل سے سرمایہ کشی
نئی دہلی، 10 دسمبر 2019، بھارت پٹرولیم کارپوریشن لمیٹیڈ  میں حکومت کا پیڈ اپ شیئر کیپیٹل 1048.15 کروڑ ہے جو کہ بی پی سی ایل کے کُل پیڈ اپ شیئر کیپیٹل کے 53.29 فیصد کے برابر ہے۔
یہ جانکاری خزانہ اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں دی۔
انہوں نے بتایا کہ یہ سرمایہ کشی اقتصادی امور سے متعلق کابینہ کمیٹی کے اسٹریٹیجک سرمایہ کشی کے طریقہ کار کے مطابق کی جارہی ہے۔ اس طریقہ کار کو اقتصادی امور سے متعلق کابینہ نے 17 فروری 2016 کو منظوری دی تھی اور اس میں 3 اکتوبر 2019 کو مزید ترمیم کی گئی تھی۔اس طریقہ کی تکمیل اور بی پی سی ایل سے اسٹریٹیجک سرمایہ کشی کی عملی صورتحال بازار کے موجودہ حالات اور فروخت کے وقت سرمایہ کاروں کی دلچسپی پر منحصر ہوگی۔
۔۔۔۔۔۔۔۔۔۔۔
U- 5705
(Visitor Counter : 53
اسٹیل کی وزارت
جناب اجیت کمار سکسینہ نے ایم او آئی ایل کے چیئر مین –کم-منیجنگ ڈائریکٹر کے طورپر اپنا عہدہ سنبھالا
جناب اجیت کمار سکسینہ نے ایم او آئی ایل لمٹیڈ کے چیئرمین-کم-مینجنگ ڈائریکٹر کے طورپر اپنا عہدہ سنبھال لیا ۔اس عہدے سے پہلے جناب سکسینہ آر آئی این ایل-وشاکھاپٹنم اسٹیل پلانٹ میں ڈائریکٹرکے عہدے پر کام کررہے تھے۔ ان کے پاس تکنیکی ، آپریشنل اور پروجیکٹ انتظام کے شعبوں میں وسیع تجربہ سمیت اسٹیل سیکٹر میں 36سالوں کا تجربہ ہے۔انہوں نے 1986 میں اسٹیل اتھارٹی آف انڈیا لمٹیڈ میں مینجمنٹ ٹرینی کے طورپر اپنا کیریئر شروع کیا اور اس کے بعد سیل میں اپنی طویل مدت کار کے دوران مِلس، آئی آئی ایس سی او، برن پور میں چیف جنرل منیجر اور بھیلائی اسٹیل پلانٹ کے منیجنگ ڈائریکٹر وغیرہ جیسے مختلف عہدوں پر رہے۔
جناب سکسینہ نے انسٹی ٹیوٹ آف ٹیکنالوجی، بنارس ہندو یونیورسٹی سے میٹلرجی میں بی-ٹیک کی ڈگری حاصل کی اور انہوں نے ایم بی اے بھی کیا۔انہیں حکومت ہند کی اسٹیل کی وزارت سے سال 2000کے لئے’’ینگ میٹلرجی آف دی ایئر ایوارڈ‘‘ سے بھی نوازا گیا تھا۔
ریلوے کی وزارت
پرائیویٹ ٹرین پروجیکٹ کے نفاذ سے پہلے آج کانفرنس کا انعقاد کیا گیا
یہ 151 ٹرینیں ، اُن ٹرینوں کے علاوہ ہوں گی ، جو پہلے ہی چلائی جا رہی ہیں
نئی دلّی ،21 جولائی / ریلوے کی وزارت نے آج پرائیویٹ ٹرین پروجیکٹ کو شروع کرنے سے پہلے ایک کانفرنس کا انعقاد کیا ۔ اس کانفرنس میں لوگوں نے زبردست شرکت کی اور تقریباً 16 امکانی درخواست گزاروں نے ، اِس کانفرنس میں شرکت کی ۔
ریلوے کی وزارت نے 151 جدید ٹرینوں  کو متعارف کرائے جانے کے ذریعے 109 منزلوں پر آنے جانے والی ٹرینوں کی مسافر ٹرین خدمات میں پرائیویٹ شراکت داروں کے لئے اہلیت کی 12 درخواستیں طلب کی ہیں ۔ یہ ٹرینیں ، ٹرینوں کے موجودہ نیٹ ورک کے علاوہ ہوں گی ۔
بھارتی ریلوے نیٹ ورک میں مسافر ٹرینیں چلانے کے لئے پرائیویٹ سرمایہ کاری کا یہ پہلا قدم ہے ۔ اس پروجیکٹ میں پرائیویٹ سیکٹر کے ذریعے تقریباً 30000 کروڑ روپئے کی سرمایہ کاری کی جائے گی ۔
اس پہل کا مقصد ملک کے عوام کو آمد و رفت کی خدمات کی دستیابی میں بہتری لانا ، چلنے والی ریل گاڑیوں میں جدید ٹیکنا لوجی کو متعارف کرانا اور مسافروں کے مجموعی سفر کو بہتر بنانا ہے ۔ ٹرینوں کو چلانے میں کئی آپریٹروں کی موجودگی سے خدمات کی ترسیل میں مسابقت پیدا ہوگی اور اس میں بہتری آئے گی ۔ اس اقدام کا مقصد مسافروں کی آمد و رفت کے سیکٹر میں مانگ اور سپلائی کے فرق کو کم کرنا بھی ہے ۔
اِن پروجیکٹوں کو شروع کرنے کے لئے پرائیویٹ اداروں کا انتخاب اہلیت کے لئے درخواست  اور تجویز کے لئے درخواست  پر مبنی دو مرحلے والے نیلامی کے عمل سے کیا جائے گا ۔
بولی لگانے کے ایک حصے کے طور پر ریلوے کی وزارت نے پہلی پروجیکٹ شروع کرنے سے پہلے کی کانفرنس 21 جولائی ، 2020 ء کو منعقد کی تھی ، جس میں 16 امکانی درخواست گزار کمپنیوں نے شرکت کی تھی ۔ اس کانفرنس میں امکانی درخواست گزاروں کے ذریعے اٹھائے گئے امور اور اُن کی تشویش پر تبادلۂ خیال کیا گیا اور ریلوے کی وزارت ، نیتی آیوگ نے آر ایف کیو اور نیلامی کے فریم ورک سے متعلق ضابطوں کے بارے میں وضاحت کی ۔ زیادہ تر سوالوں کا تعلق اہلیت کے پیمانے ، نیلامی کے عمل ، ٹرینوں کے ڈبوں کی خریداری ، ٹرینوں کو چلائے جانے اور کلسٹروں کی تشکیل سے تھا ۔
ہولیج چارجز کے بارے میں بھی سوالات کئے گئے ، جس پر ریلوے کی وزارت نے وضاحت کی کہ ہولیج چارجز پہلے سے مقرر کئے جائیں گے اور پوری رعایتی مدت کے لئے انہیں مناسب طور پر انڈیکس کیا جائے گا تاکہ ہولیج چارجز کی یکسانیت کو یقینی بنایا جا سکے ۔
ریلوے کی وزارت نیلامی کے تحت آنے والے روٹس پر مسافروں کے ٹریفک کے بارے میں بھی تفصیلات فراہم کرے گی ۔ اس سے بولی لگانے والوں کو پروجیکٹ میں بولی لگانے میں مدد ملے گی ۔
ریلوے کی وزارت نے وضاحت کی ہے کہ اس پروجیکٹ کے تحت چلائی جانے والی ٹرینوں کو یا تو خریدا جا سکتا ہے یا پرائیویٹ ادارے انہیں کرائے پر لے سکتے ہیں ۔ ریلوے کی وزارت نے یہ بھی واضح کیا ہے کہ ٹرینوں کو چلانے سے متعلق رِسک کو فریقوں میں یکساں طور پر تقسیم کیا جائے گا ۔
ریلوے کی وزارت امکانی درخواست گزاروں کے ذریعے پوچھے جانے والے سوالوں کا تحریری جواب 31 جولائی ، 2020 ء تک فراہم کرے گی ۔ پروجیکٹ کے نفاذ سے پہلے ایک اور کانفرنس 12 اگست ، 2020 ء کو ہوگی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4059
(Visitor Counter : 587
وزارات ثقافت
گندن خانقاہ کے بٹس گان مندر اسمبلی ہال میں نہایت احترام کے ساتھ بھگوان بدھ کے چار مقدس کپلوستو تبرکات کو نمائش کے لئے رکھا گیا
منگولیا میں نمائش کے لئے بھگوان بدھ کے مقدس تبرکات لانے کے خصوصی جذبہ خیرسگالی سے بھارت -منگولیا تعلقات نئی بلندیوں کو چھوئیں گے: کرن رجیجو
ہندوستان نے مقدس منگولین کنجور کی 108 جلدوں کے 100 سیٹ دوبارہ شائع کیے ہیں، جو جلد ہی خانقاہوں اور دیگر بدھ اداروں میں تقسیم کیے جائیں گے: کرن رجیجو
بھگوان بدھ کے چار مقدس کپیلاوستو تبرکات کو آج بدھ مت کے نعروں اور موسیقی کے ماحول میں گندن خانقاہ کے بٹس گان مندر اسمبلی ہال میں نہایت احترام کے ساتھ بھگوان بدھ کے چار مقدس کپلوستو تبرکات کو نمائش کے لئے رکھا گیا۔
اس موقع پر منعقد رنگارنگ تقریب میں ہندوستان کے قانون و انصاف کے مرکزی وزیر جناب کرن رجیجو، منگولیا کی پارلیمنٹ کے اسپیکر زندانشتر گومبوجو، منگولیا کے وزیر ثقافت نومین چنبٹ، ان کے ممتاز کھمبا نومون خان، 17 اراکین پارلیمنٹ اور اوتار لاما شامل تھے۔ ہندوستانی وفد کے علاوہ عقیدت مندوں کی ایک بڑی تعداد نے بھی آج منگولیا میں بھگوان بدھ کے دن کے موقع پر تقریب میں شرکت کی۔
اس موقع پر اظہار خیال کرتے ہوئے مرکزی وزیرجناب کرن رجیجو نے کہا کہ کئی صدیوں پہلے ہندوستان کے ہمالیہ پہاڑوں سے بدھ مت کا جذبہ منگولیا پہنچا اورپھر ہمارا قیمتی مشترکہ ورثہ بن گیا۔ مرکزی وزیر نے کہا کہ اس روحانی تعلق نے دونوں ملکوں کے لوگوں کو ایک دوسرے سے باندھ دیا ہے۔ مرکزی وزیر نے یہ بھی کہا کہ گندن خانقاہ میں ہندوستانی تبرکات کے ساتھ منگول بدھ مت کے تبرکات بھی نمائش کے لیے رکھے گئے ہیں، جس سے دونوں دوست ممالک کے درمیان خصوصی روحانی تعلقات مزید مستحکم ہوں گے۔
جناب کرن رجیجو نے کہا، ’’آئیے ہم سب ایسی دعا میں شامل ہوں جس میں ہمارے خیالات اور سوچ و فکر میں نفرت اور تشدد کے لئے کوئی جگہ نہیں ہونی چاہیے۔‘‘ دنیا میں امن، ہمدردی اور اچھا جذبہ ہو اور مہاتما بدھ کی تعلیمات اور ان کا فلسفہ اس دنیا کے لوگوں کی ایک بڑی تعداد کو شفا بخشے۔
وزیرموصوف نے مزید کہا، ’’مجھے بتایا گیا ہے کہ منگولیائی زبان میں ڈب کیے گئے ہندوستانی بدھا سیریل کی 55 قسطوں کے ٹیلی کاسٹ سے منگول کے عوام کو سکون ملا ہے اور یہ لوگوں کو بدھ مت کی طرف ترغیب دیتا رہتا ہے،‘‘۔
مرکزی وزیر نے یہ بھی بتایا کہ ہندوستان نے مقدس منگول کنجور کی 108 جلدوں کے 100 سیٹ دوبارہ پرنٹ کیے ہیں جو جلد ہی خانقاہوں اور دیگر بدھ اداروں میں تقسیم کیے جائیں گے۔
اس موقع پر اظہارخیال کرتے ہوئے منگول پارلیمنٹ کے اسپیکر زندانشتر گومبوجو نے 11 دنوں تک مقدس تبرکات کی نمائش کی اجازت دینے کے لئے حکومت ہند کا شکریہ ادا کیا اور منگولیا کے عوام کو ان کا احترام کرنے اور آشرواد حاصل کرنے کا موقع فراہم کیا۔





بعد میں پیتھوب خانقاہ میں اظہار خیال کرتے ہوئے جناب کرن رجیجو نے کہا کہ منگولیا میں نمائش کے لئے بھگوان بدھ کے مقدس تبرکات لانے کے لئے خصوصی خیرسگالی جذبہ ہندوستان اور منگولیا کے تعلقات کو نئی بلندیوں تک لے جائے گا

مرکزی وزیر نے پیتھب خانقاہ کا بھی دورہ کیا اور مہاتما گاندھی کے مجسمہ پر گلہائے عقیدت نذرکئے ۔ بعد میں انہوں نے کشوک بکولا رنپوچے کے 20ویں اوتار کے ساتھ بات چیت کی
وزارت خزانہ
ڈائریکٹوریٹ جنرل آف جی ایس ٹی انٹیلی جنس  اور نیشنل فارنسک سائنسز یونیورسٹی  نے، ڈیجیٹل فارنسک لیبارٹریوں کے قیام کے لیے، ایک مفاہمت نامہ  پر دستخط کیے
ڈائریکٹوریٹ جنرل آف جی ایس ٹی انٹیلی جنس  اور نیشنل فارنسک سائنسز یونیورسٹی  نے آج ڈیجیٹل فارنسک کےشعبے میں ،ڈیجیٹل فارنسک لیبارٹریوں کے قیام کے ساتھ ساتھ معلومات اور علم کے تبادلے، تکنیکی ترقی اور اس شعبے میں مہارت کی ترقی کے لیے، ایک مفاہمت نامہ پر دستخط کیے ہیں۔ اس مفاہمت نامہ پر ڈائریکٹر جنرل، ڈی جی جی آئی جناب سرجیت بھوجابل اور این ایف ایس یو، گاندھی نگر کےوائس چانسلر ڈاکٹر جے ایم ویاس نے دستخط کئے۔
ڈی جی جی آئی، سنٹرل بورڈ آف بالواسطہ ٹیکس اور کسٹمز  کے تحت، معلومات جمع کرنے اور اسکی تشہیر کرنے نیز جی ایس ٹی کی چوری کو روکنے کے لیے ضروری اقدامات کرنے کے لیے ایک اعلیٰ انٹیلی جنس ادارہ ہے۔ این ایف ایس یو ایک قومی اہمیت کا ادارہ ہے جسے ہندوستان کی پارلیمنٹ نے، فرانسک سائنس اور متعلقہ شعبوں میں مطالعہ اور تحقیق کو فروغ دینے کے لیے قائم کیا ہے۔ این ایف ایس یو فرانسک سائنسز کے شعبے میں پہلا اور واحد ادارہ ہے اور اس کے پاس ڈیجیٹل فرانسک کے شعبے میں جدید ترین ٹیکنالوجی اور ڈیجیٹل شواہد کا مطالعہ اور تجزیہ کرنے کی مکمل صلاحیتیں ہیں۔ اس نے انفورسمنٹ ڈائریکٹوریٹ، ڈی آر ڈی او اور سینٹرل بیورو آف انویسٹی گیشن وغیرہ جیسی ڈیجیٹل فرانسک کے شعبے میں مختلف قومی ایجنسیوں کے ساتھ ساتھ، کئی ممالک اور ان کے اداروں کے ساتھ تعاون قائم کیا ہے۔
ڈی جی جی آئی، سی بی آئی سی کا اہم تحقیقاتی ونگ ہونے کے ناطے، ٹیکس چوری کا پتہ لگانے اور بڑی اقداری جعلی انوائس ریکٹس کا پردہ فاش کرنے کے لیے، بڑے پیمانے پر ڈیٹا تجزیاتی ٹولز اور جدید ٹیکنالوجیز کا استعمال کرتا ہے اور ان معاملات میں بہت سے ماسٹر مائنڈز کو گرفتار کرتا ہے۔ یہ مفاہمت نامہ، ڈی جی جی آئی کے لیے تحقیقات اور ڈیجیٹل فرانسک کے شعبے میں ایک ٹھوس قوت کا اضافہ ہو گا اور مؤثر قانونی چارہ جوئی شروع کرنے اور قصورواروں کو سزائیں دلانے میں ایجنسی کی مدد کرے گا۔ سنگین ٹیکس چوری کرنے والے مجرموں کو فوری اور موثر سزائیں نہ صرف حکومتی محصولات کو محفوظ بناتی ہیں اور رساو کو روکتی ہیں، بلکہ ایماندار ٹیکس دہندگان کے لیے منصفانہ ٹیکس نظام کو یقینی بنا کر، تجارتی سہولت کو بھی یقینی بناتی ہیں۔ یہ ڈی جی جی آئی کے لیے مطلوبہ فزیکل بنیادی ڈھانچے، مہارتوں کے سیٹ اور فیلڈ میں ڈیجیٹل فرانسک کے بارے میں معلومات حاصل کرنےکے تئیں ایک اہم قدم ہوگا۔
یہ مفاہمت نامہ، ڈی جی جی آئی اور این ایف ایس یو کو ڈیجیٹل فرانسک لیبارٹریوں کے قیام کے ساتھ ساتھ، تحقیقی اور تربیتی پروگراموں میں تعاون کرنے اور ایک دوسرے کو تکنیکی مدد فراہم کرنے میں سہولت فراہم کرے گا۔